Rikunarita-ORG/Wikinium huggingface dataset:
# Ukrainas riksvåpen

|  |
| --- |
| Ukrainas mindre riksvåpen |
|  |

**Ukrainas riksvåpen** ble vedtatt 26. juni 1996 som et grunnlovsfestet symbol på staten Ukraina nesten fem år etter selvstendigheten i 1991. Landets riksvåpen har en mindre og en større versjon. Den større versjonen er fortsatt bare et forslag, da det ikke har oppnådd nødvendig oppslutning i nasjonalforsamlingen.

## Symbolikk

Ukrainas mindre våpenmerke er et våpenskjold i blått med en gul trefork, på ukrainsk kalt тризуб, *Trisub*.

Lysteret er et symbol fra Kievriket, og er hentet fra mynter utstedt under Vladimir Is styre rundt år 1000. Opphavet er usikkert, og figuren har blant annet blitt tolket som en stilisert tegning av en stupende jaktfalk, et anker, en lysestake eller en bue med piler. Andre har knyttet symbolet til kristendommens forestilling om treenigheten. Figuren kan også være et tamga i skytisk tradisjon, et bumerke i norrøn tradisjon, eller en blanding av begge.

Dagens ukrainske trefork-symbol er en forenklet versjon av riksvåpenet til Den ukrainske folkerepublikk, en stat som eksisterte fra 1918 til 1921. Dette merket ble designet av kunstneren Vasyl Krytsjevskyj (1873–1954). Treforken ble bannlyst som nasjonalistisk i Sovjetunionen, samveldet av kommuniststater som oppstod etter første verdenskrig, den russiske revolusjon og den påfølgende borgerkrigen. Den ukrainske sosialistiske sovjetrepublikk tok isteden i bruk sin variant av unionens våpenskjold, med kommunistiske symboler som hammer og sigd, rød stjerne, soloppgang og kornaks.

I dag er imidlertid riksvåpenet fra Sovjet-tiden forbudt, og ukrainske skolebarn blir lært hvordan man i lyster-figuren kan se bokstavformer som danner ordet «ВОЛЯ» (*VOLJA*), ukrainsk for «frihet».

I det større våpenet som er foreslått, har våpenskjoldet en Zaporozje-kosakk bevæpnet med sabel og muskett og en gull løve som skjoldholdere. Kosakken representerer det østlige Ukraina. Løven er hentet fra Vest-Ukrainsk heraldisk tradisjon. Skjoldet hviler på et bånd i nasjonalflaggets farger, hveteaks og blomstrende krossved.

## Historisk utvikling

* Motiv fra Svjatoslav Is mynter rentegnet, 10. århundre
* Motiv fra Vladimir Is mynter rentegnet, 10. århundre.
* Motiv fra Jaroslav Is mynter rentegnet, 11. århundre
* Fyrstedømmet Galitsj-Volynias riksvåpen 1199–1349
* Byen Kyivs våpen, erkeengelen Mikael, 13. århundre.
* Kosakkhetmanatets våpen 1649–1764, en russisk vasallstat
* Januaroppstandens våpen 1863. Polens hvite ørn, Litauen og Hviterusslands vytus, Ukrainas erkeengel.
* Den ukrainske folkerepublikkens riksvåpen 1918–1919
* Ukrainske SSRs våpen 1919–1992
* Forslag til Ukrainas store riksvåpen

## Referanser

## Eksterne lenker

* (en) National coat of arms of Ukraine – kategori av bilder, video eller lyd på Commons
# St. Hedvig av Polen

| St. HedvigDronning av Polen og storfyrstinne av Litauen |
| --- |
|  |
| Født | 1370-årene Budapest |
| Død | 17. juli 1399   Kraków |
| Beskjeftigelse | Regjerende dronning  |
| Embete | * Dronning av Polen (1384–1399)
* regjerende dronning
* Konge av Polen (1384–1399)
 |
| Ektefelle | Vladislav II Jagello |
| Far | Ludvig I av Ungarn |
| Mor | Elisabeth av Bosnia |
| Søsken | Maria I av Ungarn Katarina av Ungarn |
| Barn | Elisabeth Bonifacia av Polen |
| Nasjonalitet | Ungarn Kongedømmet Polen |
| Gravlagt | Wawel-katedralen |
| Annet navn | Jadwiga Andegaweńska |
| Regjeringstid | 1384–1399 |
| Våpenskjold |
|  |
|

---

St. Hedvig av Polen på Commons |

*Skal ikke forveksles med Hedvig av Andechs, som også æres i Polen.*
**St. Hedvig** (polsk *Św. Jadwiga Andegaweńska*, født 18. februar 1374, død 17. juli 1399) var Polens første regjerende dronning og regent fra 1384 til 1399. Hun ble kanonisert den 8. juni 1997 av pave Johannes Paul II, og regnes som skytshelgen for dronninger og det forente Europa. Jadwiga skal visstnok ha vært en blond, blåøyd, høy og elegant skjønnhet.

Hun er kjent som *Hedwig* på tysk, *Jadvyga* på litauisk, *Hedvig* på ungarsk og *Hedvigis* på latin.

Hedvig ble kronet ti år gammel i 1384 på betingelse at unionen med Ungarn ble oppløst. På polsk ble hun omtalt som *konge* (*Król* Jadwiga), ikke som *dronning*, for å markere at hun regjerte i egen rett og ikke som en konges kone. I 1386 giftet hun seg med den litauiske storfyrsten Jogaila, som ble Polens konge som Vladislav II Jagello (han gikk samtidig med på å bli katolsk). Slik skaptes en langvarig union mellom Polen og Litauen (1386–1795). En viktig bakgrunn for ekteskapet var trusselen fra Ordensstaten. Huset Jagello styrte Polen-Litauen til 1572.

## Referanser

## Eksterne lenker

* (en) Jadwiga of Poland – kategori av bilder, video eller lyd på Commons

* (en) Jadwiga Andegaweńska – galleri av bilder, video eller lyd på Commons
# Militær etterretning

Forberedte sprengninger i Rogaland og Agder. Etterretningsrapporter fra andre verdenskrig
**Militær etterretning** er en form for etterretning som fokuserer på innsamling, kontroll og formidling av informasjon om fiendtlige avdelinger, terreng og værforhold i operasjonsområder.
De fleste forsvarsvesen har egne avdelinger som bedriver militær etterretning.

## Etterretningsnivå

Resultat av militær etterretning avslører japanske forsvarsstillinger under slaget om Okinawa i 1945
Etterretningsoperasjoner vil bli utførte gjennom alle militære nivå.

### Strategisk etterretning

Strategisk etterretning vil være opptatt med et bredt spekter, slik som økonomi, politiske vurderinger, militære kapasiteter og mulige fienders intensjoner. Dette vil inkludere vitenskapelig, teknisk, diplomatisk og sosiologisk innsamling og analyse, sammen med geografiske, demografiske og industrielle kapasiteter.

### Etterretning på operasjonelt nivå

Etterretning på operasjonelt nivå vil være fokusert på identifisering av mulige mål i eget operasjonsområde.

### Etterretning på taktisk nivå

Etterretning på taktisk nivå vil være løpende fra dag til dag og fokusere på forberedelser av mulige væpnede sammenstøt, identifisering av viktig lende og organisering av patruljer.

## Norge

I Norge driver spesielt Etterretningstjenesten, Forsvarets militærgeografiske tjeneste, Etterretningsbataljonen, Forsvarets spesialkommando, Artillerijeger, Hærens jegerkommando, Marinejegerkommandoen, Kystjegerkommandoen, FS «Marjata» og 717 skvadron med militær etterretning. Militær etterretning er imidlertid en underliggende oppgave for alle militære avdelinger.

## Referanser

## Se også

* Deuxième Bureau
* Militära underrättelse- och säkerhetstjänsten

Denne artikkelen er en **spire**. Du kan hjelpe Wikipedia ved å utvide den.
# Korrigerende voldtekt

Deltagere på sørafrikanske Soweto Pride i 2012 som minner om to lesbiske kvinner, Sizakhele og Salome, som ble voldtatt og drept i 2007.
**Korrigerende voldtekt** er en form for hatkriminalitet der en eller flere personer voldtas på grunn av seksuell legning, som homofili eller bifili. Personen som voldtar har en forventning om at handlingen skal gjøre personen heterofil.

Begrepet «corrective rape» (engelsk, «korrigerende voldtekt») ble først brukt i Sør-Afrika etter velkjente saker angående korrigerende voldtekt av lesbiske kvinner som Eudy Simelane (også myrdet under samme angrep) og Zoliswa Nkonyana ble offentliggjort. Begrepets økende popularitet har ført til økt oppmerksomhet og har oppfordret LHBT+-personer fra andre land til å stå fram om sine egne opplevelser med voldtekt som straff for sin seksuelle legning eller kjønnsidentitet.

Korrigerende voldtekter har forekommet i flere land, inkludert Ecuador, Haiti, India, Jamaica, Kenya, Kirgisistan, Nederland, Nigeria, Peru, Sør-Afrika, Thailand, Uganda, Ukraina, Storbritannia, USA og Zimbabwe.

## Se også

* Bifobi
* Homofobi
* Seksualisert vold
* Transfobi

## Referanser

Autoritetsdata
# Underslag

**Underslag** er en kriminell handling som går ut på å tilegne seg en løsøregjenstand som helt eller delvis tilhører en annen, men som man er i besittelse av. Underslag skiller seg altså fra tyveri ved at man allerede er i besittelse av gjenstanden, og noen besittelsesforrykkelse finner dermed ikke sted. Underslagets karakter av tillitsbrudd er ofte brukt for å betegne forskjellen mellom tyveri og underslag. Man kan også straffes for underslag dersom man «rettsstridig forføyer over penger han har innfordret for en annen eller som på annen måte er betrodd ham». Underslag reguleres i dag av Almindelig borgerlig Straffelov § 255. (§ 324 fom 1. oktober 2015)

Skyldkravet ved underslag er forsett, jf. straffeloven § 21. I tillegg kreves det såkalt vinnings hensikt. Dette innebærer kort forklart at formålet ved underslaget må ha vært å tilegne seg selv eller en annen person en uberettiget vinning. Er formålet et annet, for eksempel å plage fornærmede, kan man ikke straffes for underslag (men andre straffebud vil kunne komme til anvendelse).

Underslag kan naturligvis også dreie seg om ikke-økonomiske forhold. I politiske debatter er det for eksempel ikke uvanlig å underslå fakta for å fremme sitt eget budskap eller sin egen argumentasjon. Man kan også drive med underslag av opplysninger i betydningen å underslå eller bagatellisere informasjon som av andre anses viktig, eller som rett og slett er viktig i en faglig kontekst. Slike former for underslag er imidlertid som regel ikke straffbare. Unntaket kan for eksempel være når et forvaltningsorgan i sin drøfting og utredning av en forvaltningssak eller en straffesak bevisst unnlater å trekke inn forhold som taler i en annen retning enn den som forvaltningsorganet ser seg tjent med. Slike former for underslag kan i verste fall medføre justismord.
# Abdulla Aripov

| Abdulla Aripov |
| --- |
|  |
| Født | 24. mai 1961 (65 år) Tasjkent |
| Beskjeftigelse | Politiker  |
| Embete | * Liste over Usbekistans statsministre (2016–)
* Deputy Prime Minister of Uzbekistan (2016–2016)
* Deputy Prime Minister of Uzbekistan (2002–2012)
 |
| Akademisk grad | Kandidat nauk i økonomi |
| Utdannet ved | Tashkent University of Information Technologies |
| Parti | Usbekistans liberaldemokratiske parti |
| Nasjonalitet | Sovjetunionen Usbekistan |
| Utmerkelser | Vennskapsordenen Ordenen til arbeidets ære Ismoili Somoni-ordenen Dostyk Order of grade II Q25523638 |
|

---

Abdulla Aripov på Commons |

**Abdulla Nigmatovich Aripov** (født 24. mai 1961) er siden 14. desember 2016 statsminister i Usbekistan. Han representerer Usbekistans liberaldemokratiske parti. Han var visestatsminister fra 2002 til 2012, og igjen i 2016.

## Biografi

Aripov er født i Usbekistans hovedstad Tasjkent og er utdannet ved Universitetet for informasjonsteknologi i Tasjkent. Han er medlem av Usbekistans liberaldemokratiske parti. 30. mai 2002 ble han utnevnt til visestatsminister, en stilling han hadde til august 2012.

I september 2016 ble han på nytt utnevnt til visestatsminister. 12. desember 2016 ble han bedt om å danne ny regjering etter at den tidligere statsminister Sjavkat Mirzijajev hadde vunnet presidentvalget og ble innsatt som Usbekistans president. Utnevnelsen ble godkjent av parlamentet 14. desember 2016 og dagen etter ble regjeringens sammensetning lagt fram.

## Familie

Aripov er gift og har fire døtre.

## Referanser
# Nord-Jemen

| Nord-Jemen |
| --- |
| **الجمهوريّة العربية اليمنية al-Jamhūrīyah al-`Arabīyah al-Yamanīyah** |
|
Flagg |
|  |
| Grunnlagt | 26. september 1962 |
| Opphørt | 22. mai 1990 |
| Hovedstad | Sana  |
| Areal | 195 000 km² |
| Befolkning | 7 160 981 *(1990)* |
| Bef.tetthet | 52,65 innb./kvadratkilometer |
| Styreform | 1918–1962: Monarki 1962–1990: Republikk |
| Statsoverhode | Ali Abdullah Saleh |
| Offisielle språk | Arabisk |
| Statskirke | *ingen* |
| Eksisterte | 26. september 1962 - 22. mai 1990 |
| Valuta | Nord-jemensk rijal |
|

---

Nord-Jemen på Commons |

**Den arabiske republikk Jemen**, også kjent som **Nord-Jemen** eller **Jemen (Sana)**, var en stat i den vestlige delen av det som i dag er Jemen. Hovedstaden var Sana. Etter oppløsningen av Det osmanske riket i 1918 erklærte Nord-Jemen seg uavhengig med imam Yahya som enehersker. I 1962 gjennomførte hæren et militærkupp og endret statens navn til *Den arabiske republikk Jemen*. Rojalistene ble støttet av Saudi-Arabia mens republikanerne ble støttet av Egypt i den åtte år lange borgerkrigen som fulgte.

Nabolandet i sør, Sør-Jemen, ble i 1969 en marxistisk ettpartistat basert på sovjetisk støtte. Mange flyktet fra sør til Nord-Jemen i 1971 da regimet slo hardt ned på opposisjonelle. Væpnede grupper av sør-jemenitter ble dannet for å forsøke å styrte regimet i Sør-Jemen. I 1972 kom det til grensetrefninger mellom nord og sør, men Den arabiske liga grep inn og meglet fram en våpenhvile. I 1978 ble Ali Abdullah Saleh president i Nord-Jemen, en stilling han beholdt frem til sammenslåingen med Sør-Jemen den 22. mai 1990. Saleh fortsatte som president, men nå for det gjenforente Jemen.

## Kilder

* BBC News: Yemen profile - Timeline Besøkt 3. november 2018
* Al Jazeera: emen: The North-South Divide *(publisert 8. desember 2017)* Arkivert 3. november 2018 hos Wayback Machine. Besøkt 3. november 2018

Denne artikkelen er en **spire**. Du kan hjelpe Wikipedia ved å utvide den.